ຍາດພີ່ນ້ອງຂອງ ຜູ້ໂດຍສານຊາວຈີນ ເທິງເຮືອບິນ ມາເລເຊຍ ພາກັນປະທ້ວງ (ສະໄລດ໌/ວີດີໂອ)
ຊາວຈີນ ປະມານ 100 ຄົນ ທີ່ເປັນພີ່ນ້ອງຂອງ ຜູ້ໂດຍສານ ເທິງເຮືອບິນ ມາເລເຊຍ ທີ່ຫາຍໄປ ພາກັນປະທ້ວງ ທວງເອົາຂໍ້ເທັດຈິງ ຢູ່ຕໍ່ໜ້າ ສະຖານທູດມາເລເຊຍ ທີ່ປັກກິ່ງ.
ບັນດາພີ່ນ້ອງທີ່ໂມໂຫ ຂອງພວກຜູ້ໂດຍສານໃນເຮືອບິນ ມາເລເຊຍທີ່ຫາຍສາບສູນນັ້ນ ໄດ້ພາກັນໄປປະທ້ວງຢູ່ຕໍ່ໜ້າ ສະຖານທູດມາເລເຊຍ ຢູ່ນະຄອນຫລງປັກກິ່ງ ໃນວັນອັງ ຄານມື້ນີ້ ຂະນະທີ່ການສືບຕໍ່ຊອກຄົ້ນຫາເຮືອບິນໄດ້ຖືກ ໂຈະໄວ້ ຍ້ອນອາກາດບໍ່ດີ ຊາວຈີນປະມານ 100 ຄົນ ທີ່ເປັນສະມາຊິກຄອບຄົວຂອງ ຜູ້ໂດຍສານ ພາກັນຖືປ້າຍປະທ້ວງ ແລະທວງເອົາຄວາມຈິງກ່ຽວກັບເຮືອບິນທີ່ຫາຍໄປ ທີ່ບັດນີ້ເຈົ້າໜ້າທີ່ມາເລເຊຍໄດ້ລົງຄວາມເຫັນວ່າ ໄດ້ຕົກລົງໃນເຂດຫ່າງໄກຂອງພາກໃຕ້ມະຫາສະມຸຸດອິນເດຍແລ້ວນັ້ນ ພວກປະທ້ວງບາງຄົນ ຮ້ອງດ່າ ເຈົ້າໜ້າທີ່ລັດຖະບານມາເລເຊຍ ວ່າ “ຂີ້ຕົວະ” ແລະເປັນ “ຄາດຕະກອນ ” ຈຳນວນນຶ່ງໄດ້ປະທະກັນກັບຕຳຫລວດ ທີ່ຂັດຂວາງເຂົາເຈົ້າ ບໍ່ໃຫ້ເຂົ້າ ໄປຫາພວກນັກຂ່າວ ທີ່ຖືກກັນໃຫ້ຢູ່ຫ່າງໄກ ຈາກເຂົາເຈົ້າ ສອງສ່ວນສາມ ຂອງຜູ້ໂດຍສານກັບພວກຈຸບິນ ຈຳນວນທັງໝົດ 239 ຄົນ ເທິງຖ້ຽວບິນ MH370 ຂອງສາຍການບິນມາເລເຊຍ ທີ່ຫາຍໄປນັ້ນ ແມ່ນເປັນຊາວຈີນ ຊຶ່ງຍາດພີ່ ນ້ອງ ຫລາຍໆຄົນເວົ້າວ່າ ເຂົາເຈົ້າຈະບໍ່ເຊື່ອການລົງຄວາມເຫັນ ຂອງລັດຖະບານມາເລເຊຍ ທີ່ວ່າ ເຮືອບິນໄດ້ຕົກລົງໃນເຂດຫ່າງໄກ ຢູ່ພາກໃຕ້ມະຫາສະມຸດອິນເດຍນັ້ນ ຈົນກ່ວາ ຈະເຫັນຫລັກຖານ